《寄怀仙居和赞府尤贵端》
宋代·林表民

乐安山水佳，游屐独木至。
复有县佐贤，欲见形梦寐。
忆昨交际初，篝灯饮文字。
数卷出宝储，三人或鼎峙。
相忘略开骸，同道许气义，
间之欻半期，仰止惟一志。
咸言官清，或说立趣异。
对松悟诗玄，饮水乐书味。
於此可怡尽，视彼持游戏。
芸隐示介酬，玉川辱简记。
不敏既得惭，有碍亦每喟。
牖月揖耿光，瓶梅想幽致。
思苦夜无眠，吟成托邮骑。

作者简介：表民字逢吉，号玉溪，师子，东鲁（今山东省泛称）人。寓居临海。有玉溪吟稿。